***Csongrád Város Polgármesterétől***

**Száma**: Szo/140-3/20223

**Témafelelős:** Major Edina

**ELŐTERJESZTÉS**

**Csongrád Városi Önkormányzat Képviselő-testületének**

**2023. február 23-ai ülésére**

**Tárgy:** Beszámoló a Baptista Tevékeny Szeretet Misszió fenntartásában működő Új Esély Központ Csongrád és az Új Esély Központ Csongrád II. (6640 Csongrád, Raisio u. 2.) 2022. évi működéséről.

**Tisztelt Képviselő-testület!**

Csongrád Városi Önkormányzat Képviselő-testülete a 10/2021.(II.09.) számú önkormányzati határozatával hozzájárult ahhoz, hogy a Baptista Tevékeny Szeretet Misszió (4028 Debrecen, Simonyi út 14.) Csongrád város közigazgatási területén szenvedélybetegek részére 50 fő férőhelyszámmal nappali ellátást nyújtó intézményt hozzon létre és működtessen, egyúttal aláírásra került a szociális ellátás megvalósítása érdekében az ellátási szerződés. Ezt követően a Képviselő-testület a 174/2022. (IX.29.) számú önkormányzati határozatával támogatta és hozzájárult a 100 férőhelyhez való bővítéshez.

A Csongrád-Csanád Megyei Kormányhivatal Hatósági Főosztály Szociális és Gyámügyi Osztály CS/C01/00556-15/2021 számú határozatával 2021. szeptember 27. napjától 50 fő férőhelyszámmal engedélyezte az Új Esély Központ Csongrád, majd a CS/C01/00202-48/2022 számú határozatával 2022. november 25. napjától 50 fő férőhelyszámmal az Új Esély Központ Csongrád II. 6640 Csongrád, Raisio u. 2. szám alatti engedélyesek működését.

Az ellátási szerződés 13. pontja értelmében:

***„A Szolgáltató az Önkormányzat részére a szenvedélybetegek nappali ellátása működéséről legalább évente 1 alkalommal, a Polgármesterrel egyeztetett időpontban, de legkésőbb a tárgyévet követő március 31-éig írásban beszámol.”***

A fentiek alapján kérem a Tisztelt Képviselő-testületet az előterjesztés melléklete szerinti beszámoló megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete megtárgyalta és elfogadja az Új Esély Központ Csongrád és az Új Esély Központ Csongrád II. (6640 Csongrád, Raisio u. 2.) 2022. évi működéséről szóló szakmai beszámolóját.

Erről jegyzőkönyvi kivonaton értesítést kap:

1. Képviselő-testület tagjai
2. Szociális és Lakásügyi Iroda és általa:
3. Új Esély Központ Csongrád és Új Esély Központ Csongrád II.
4. Irattár

Csongrád, 2023.02.13.

Bedő Tamás  
polgármester